אילי עלמני

אילי עלמני (נולדה ב-9 בינואר 1994) היא זמרת, מדבבת ושחקנית תיאטרון ישראלית.

ביוגרפיה 
גדלה באלפי מנשה, ומתגוררת בתל אביב. למדה בתיכון כצנלסון בכפר סבא במגמת מוזיקה.

עלמני הייתה מדריכה בצופי אלפי מנשה ובשנת 2011.

בצבא שירתה בלהקה צבאית בחיל חינוך ייצוגי. מטעם הצבא התנדבה בארגון ה-FIDF במקסיקו, וצפון ארצות הברית.

בשנת 2020 סיימה בהצטיינות לימודי משחק ותיאטרון בבית צבי.

בוגרת לימודי משחק מול מצלמה של "טכניקה" ובוגרת קורס דיבוב בהנחיית יפה גבאי.

עלמני זכתה לחשיפה בינלאומית ראשונה כשייצגה את ישראל וזכתה בשנת 2019 במקום השני בתחרות הפופ הבינלאומית "סלביאנסקי בזאר" בבלארוס, ויטבסק.

בתיאטרון 
תיאטרון השחר: גילמה את זוהרה במחזה "צבע המים" בבימויו של איציק צדיק בין 2020–2022.

תיאטרון הספרייה:
בשנים 2021–2022 שיחקה ב"עוד סיפור אחד של אהבה", ערב משיריו של עוזי חיטמן, בבימוי אבישי בן גל.

בשנת 2021 שיחקה בהצגה "מרוב אהבה" בבימוי של עידו רוזנברג ושיחקה בתיאטרון באר שבע" בהצגה "עוד טיפה" בבימויה של עדינה חיימיס.

בשנת 2022 שיחקה במופע "חיים בסרט" מבית תיאטרון הספרייה. שיחקה במופע "בואו נדבר OCD". שיחקה במחזמר "עמירם" שעלתה בתיאטרון הבימה בתפקיד נילי ובימויו של יותם קושניר, במסגרת חג המחזמר 2021 וזכתה בפרס לזכר נאוה סמל – על השחקנית הטובה ביותר לשנת 2021. באותה שנה הצטרפה לצוות השחקנים של הבימה. תפקידה הראשון היה בהצגה "בוסתן ספרדי" בתפקיד ויקטוריה, בבימויו של צדי צרפתי. במקביל שיחקה בהצגה "עוד חוזר הניגון", בימוי משה קפטן. השתתפה במחזמר משיריה של נעמי שמר "סימני דרך", בימוי משה קפטן.

"תיאטרון השעה": החל משנת 2022 משחקת את עדן בהצגה "חלומות של אחרים", בימוי משה קפטן.

"התיאטרון הארצי": משחקת במחזמר "הלהקה" בתפקיד מלי מאז העלאתו בשנת 2022 בבימויו של צדי צרפתי.

בשנת 2022 שיחקה במחזמר "רנט" שעלה במרכז ענב בתפקיד מימי בבימוי של אבישי בן גל ושחר פרץ. באותה שנה נבחרה לגלם את דנה במחזמר "השנה היפה בחיי" פרי עטו של אוהד חיטמן ובבימויו של משה קפטן, בתיאטרון הבימה ותיאטרון חיפה.

בדצמבר 2022 השתתפה במופע "טעות בליהוק" – ערב שירי מחזות זמר מאת עמית רייס בתיאטרון הלאומי הבימה.

החל משנת 2023 מגלמת את רחל במחזמר "קזבלן" של תיאטרון הבימה ותיאטרון השעה הישראלי בבימויו של אלדר גרויסמן.

ביוני 2023 השתתפה במופע "ויוה לה דיוה" – הצדעה לדיוות הגדולות מבית "טעות בליהוק" ותיאטרון המשולש.

החל מיולי 2023 משתתפת במחזמר "לילות ברודוויי" בתיאטרון הבימה.

דיבוב 
בשנת 2022 דיבבה את מוכרת הפרחים ועשתה קולות רקע בסרט "מכושפת 2" אשר הופץ בדיסני+.

בשנת 2023 שרה את שיר הנושא ושיר הסיום בסרט "טרזן וג'יין", אשר הופץ לראשונה בדיבוב עברי בדיסני+. בהמשך השנה דיבבה את לורה בסדרה "צוות פיירבאדס" ששודרה בערוץ דיסני ג'וניור, כמו כן היא דיבבה את מלה בסרט הלייב אקשן "בת הים הקטנה" ומדובבת את "אשא" בסרט "המשאלה" של דיסני.

מוזיקה 
בשנת 2016 העלתה את המופע "אילי ואליה" בתיאטרון תמונע בתל אביב בשיתוף עם הכותב והמלחין אליה רוסיליו.

בשנת 2020 עם פרוץ הקורונה עלמני החלה לעלות ליוטיוב סדרת סרטונים בשם "live בסלון" ובהם היא עושה קאברים לשירים.

החל מתקופת הצבא עלמני נמצאת בהרכב מוזיקלי בשם "החברה הטובים" של המלחינה והיוצרת נורית הירש אשר ממשיכה בו עד היום גם כאזרחית.

בפברואר 2023 השתתפה ב"פרוייקתרגום" של דורון רכליס.

בנוסף השתתפה במופעי מחוות בתיאטרון הלאומי הבימה ובצוותא.

מחזות זמר

קישורים חיצונים

 ביצוע ראשון בסלבנסקי באזר
 ביצוע גמר בסלבנסקי בזאר
 מידע על השחקנית באתר שח"ם – ארגון השחקנים והשחקניות בישראל
 אילי עלמני באתר של פרי כפרי
 * אילי באתר הבימה
 

שחקניות תיאטרון ישראליות
זמרות ישראליות
מדבבות ישראליות
אלפי מנשה: אישים
ישראליות שנולדו ב-1994